钦定古今图书集成/历象汇编/庶征典/第072卷 > 《遵生八笺》 > 明
## 钦定古今图书集成/历象汇编/庶征典/第072卷 > 《遵生八笺》 > 明

### 太祖洪武元年秋七月蒙古大都红雾及黑气起

按：《明昭代典则》云云。

### 代宗景泰五年黄雾四塞

按明《昭代典则》，景泰五年五月，下监察御史锺同、礼
部郎中章纶于锦衣狱。黄雾四塞，监察御史锺同方
易储时，每独坐深思泣下。已而怀献太子卒，人心危
惧，同讽礼部，请复立沂王为东宫。礼部大臣缩首咋
舌曰：“作死。”同遂上疏请立沂王，以固宗社，并陈时政
缺失。疏入，诏缚下狱，械系极苦。杖之不死，仍禁狱中。
章纶发愤，亦即具疏陈修德弭灾等事，曰：“臣闻天下
之本在国，国之本在家，家之本在身，身之本在心。《大
学》曰：‘心正而后身修’。以身为天下国家之本，而心又
一身之本也。天下安危，系于人君一身。身安则天下
安。天下治乱，出于人君之一心，心正则天下正。欲安
天下，必先安身，欲正天下，必先正心。”此二者当急之
务也。臣恭惟皇上身乃天地宗庙社稷之所付托，天
下华夷臣民之所仰望，祖宗列圣万年之基业在是，
圣子神孙万世之统绪在是，诚不可不保养。而所以
保养之者，莫切于远声色也。昔唐太宗纳郑仁基女，
魏徵谏止之。宪宗时，教坊司称密诏选良家女子纳
禁中，李绛上疏，乃悉“还之。文宗取李教女入宫，魏暮

下莫得非议也。伏望皇上思天地宗社付托之重，念
天下臣民仰望之深，宵旰忧勤，日夕惕励，以安天下。
而于深宫之内，远美色，远声乐，以保养圣躬。诚以帝
王一”动一静，天鉴临之，天下知之，史官书之，以昭示
天下，以鉴戒后世，不可得而掩也。臣又闻尧、舜、禹、启、
成汤、太甲、盘庚、高宗、文、武、成、康、宣王之为君，皋、夔、稷、
契、伊尹、仲虺、甘盘、傅说、周、召、仲山甫、尹吉甫之为臣，
或都俞吁咈而规戒于朝廷之上，或谟明弼谐而陈
论于堂陛之间，或君告臣而曰：“予违汝弼，汝毋面从。”
或臣戒君而曰：“罔游于逸，罔淫于乐。”上下之间更相
告戒，故能赞襄治化，而致雍熙太和之盛。我朝祖宗
列圣之于诸臣，尝会左右以备顾问。或于《大诰》首著
“君臣同游”之篇，或于《敕谕》而有“旁招俊乂”之语。伏望
皇上以历代帝王及祖宗列圣为法，每退朝之后，许
师保尚书诸大臣及六科十三道五品以上，更番于
便殿以备顾问，各条答事宜，必言救时急务。如此，则
足以明四目，达四聪，而于民间利病无不周知矣。昔
者伊尹告太甲曰：“立爱惟亲，立敬惟长，始于邦家，终
于四海。”孟轲氏有曰：“尧舜之道，孝弟而已矣。”诚以孝
弟者，百行之本，万善之源，天子之所以德教加于百
姓，刑于四海，不越是而已矣。故大舜父顽母嚚，克谐
以孝。周文王事王季，一日三朝；汉高祖，五日一朝。太
公、文帝侍薄太后疾，目不交睫，衣不解带。是孝之可
法者如此。唐元宗初即位，为长枕大被，与兄弟同寝。
殿中或设五幄，与诸王更处其中；或置花萼楼，召诸
王同宴。是友爱之可法如此。臣伏望皇上于退朝之
暇，必朝两宫，尊奉上圣皇太后而修问安视膳之礼，
是即虞舜、周文、汉高文帝之孝也。臣恭惟太上皇帝
躬临天下十四年，是为天下之父也；与皇上同气异
胞，是为至亲之兄也。皇上曾亲受上皇之册封，是为
上皇之臣子也。上皇亲征戎虏，被留虏庭，尝诏旨传
位于陛下，是以天下授陛下也。“陛下尊之为太上皇
帝，是为天下之至尊。幸而逢迎还宫，是皇上之至愿，
亦天下之至望也。上皇为陛下同气之亲兄，陛下为
上皇同气之亲弟，形虽为二，其实一人。况上皇天性
谦冲，意无彼此。伏望皇上于朔望日或节旦幸南宫，
率群臣朝见上皇于延安门，以叙连枝同气之情，以
极尊隆崇奉之道，则国家天下之福，万世帝王之法
也。”臣又窃观《北极》五星，明大则吉。以臣观之，是复中
宫之象，而位不虚也。诚以后妃之德，风之始也，所以
风天下而正夫妇也。今兹诏册妃汪氏为皇后，以厚
大伦之原，是以正位中宫，而孝敬勤俭之德，已闻于
中外矣。又诏册立世子母杭氏为皇后，是固所以正
大礼、明彝伦。而中宫之位，久让而弗居也。不意世子
薨逝，臣民莫不痛心。此事既往，固不必言矣。然而中
宫之位，不可以久虚。伏望皇上复后汪氏于正宫，则
皇太子大本，不期而有，六宫仪范，不期而正，国家之
本，风化之原，自可表正四方，流传万世矣。至于皇上
推念“同气犹子”之义，诏沂王复居储“位，以候皇子之
生。如此则五伦全备而和气充溢于宫庭，万姓爱戴
而欢声洋溢于四海。殆见天心自回灾，而边患有不
足平者矣。”尚有《辨异端》等事，语皆激切。上大怒，下纶
诏狱，炮烙煆炼，逼纶引大臣及通南城状体无完肤，
竟不承。以锺同先尝上言，并欲杀二人，会天大风雨，
黄雾四塞，乃止。

按《名山藏》：“景泰五年二月，京师阴霾弥月。”

### 宪宗成化元年二月壬子风霾昼晦

按《名山藏》云云。

成化五年，雨霾。

按《大政纪》：成化五年闰二月己未，雨霾，天气昏蒙，黄
尘四起。三月，刑科给事白昂因黄雾之灾，上言六事，
不报。大略谓：“陛下即位，尝诏罢贡献矣，而贡献不绝。
尝罢织造矣，而织造自如。尝禁权豪不得求地矣，京
城内外不得创寺观矣，而皆不为禁止。愿守大信，勿
以亲幸而易其度。其馀亦皆当世急务。”

成化六年，雨霾。

按《大政纪》：“六年三月，京师雨霾昼晦，陕西大风扬沙，
黄雾四塞。四月庚戌立夏，雷未发声，阴霾四塞。”
按《明昭代典则》：“成化六年三月，京师雨霾昼晦，陕西
宁夏大风扬沙，黄雾四塞。”

成化七年四月己卯，雨土霾。

按：《大政纪》云云。

成化十二年正月，南京阴霾蔽日。

按《名山藏》云云。

成化十七年，风霾。

按《名山藏》，“成化十七年三月，久旱，恒风，以风霾，敕群
臣修省。”

成化二十一年春，风霾。

按《名山藏》，“成化二十一年三月，自正月至是，风霾不
雨，命群臣斋戒祭告于天地、社稷山川

### 孝宗弘治十年五月京师风霾求直言

按：《大政纪》云云。

### 武宗正德元年冬十月霾雾四塞

按：《大政纪》云云。

正德五年六月，京师旱霾。

按：《大政纪》云云。

正德十一年五月，风霾。

按：《大政纪》云云。

正德十三年，阴霾，昼晦。

按《大政纪》：正德十三年三月，京师阴霾昼晦，人情震
骇，宫城内海子水溢四五尺，折桥下铁柱。有金吾卫
指挥张英明言，“车驾出必不利”，乃肉袒露刃于胸，以
死谏。

正德十四年三月，京师风霾，昼晦。

按：《大政纪》云云。

### 世宗嘉靖四年春正月一日黄雾四塞

按：《全辽志》云云。

嘉靖八年己丑春正月戊戌朔，风霾晦如夕。

按《永陵编年史》云云。

### 愍帝崇祯元年三月初四日黄雾四塞

按：《陕西通志》云云。

崇祯八年，黄雾四塞。

按《湖广通志》：“崇祯八年春正月，日光摩荡，不时，黄雾
四塞，贼始至。”

崇祯十一年，大雾。

按《河南通志》：“崇祯十一年十一月，怀庆大雾，木介数
日不解。”

崇祯十三年，黑雾塞天。

按《永城县志》：崇祯十三年庚辰闰正月二十四日丙
午，赤风飞沙，黑雾塞天，终日方止。二月黑风自西来，
如窑焰状，昼晦日夕始明。九月初六日，黑风起自西
北，其雾障天。　　按《河南通志》：崇祯十三年七月，洛阳
大雾。木介占云：“天人恶之。”次年果验。

崇祯十六年，风霾。

按《春明梦馀录》：“崇祯十六年二月，大学士某等疏曰：
‘臣等因风霾具疏引罪，适蒙发下，钦奉御批：‘连日风
霾大作，朕心悚惕靡宁，深自省察，总因朕寡德所致。
卿等弘谟荩志，安内攘外，朕深切倚赖，不必合词引
咎。至‘教诲以至诚感格’等语，尤觇悃忱。朕谨凛天戒，
敢懈诚修，益望辅弼大臣，多方匡救。其折转一应扼’’”
击尽歼，功罪赏罚，屡旨已详行间。文武诸臣，俱著殚
智竭力，奋励扫除，必期成功。该部即日驰敕。钦此。臣
等叩头恭颂，不胜感激，不胜惶悚。窃惟我皇上敬天
之威，时保不懈；锡民之福，岁省唯勤。昨日兆示风霾，
咎惟臣下，而乃以悚惕省察，严《洪范》五事之微，以匡
救诚修，谨春官十煇之戒，实与我圣祖“露坐郊坛，顾
𬤊雷斧”之意，先后同符。在昔周宣王云汉示警，南征
北讨，赫然中兴。彼犹中主也，矧以尧舜之资，而当人
心仁爱之会，灭敌平寇，日可俟矣。所愧臣等才识疏
庸，罪愆丛积。若律辅理无能之效，正当在灾异策免
之条，而犹过荷矜原，暂羁恩谴，俯循衾影，弥切渊冰。
统俟兵事稍宁，再图合词控请。其行间督抚诸臣，复
经批谕严饬，当益祗遵，临事奋励成功，以仰副宸筭。
除臣等另报名廷谢外，谨先具揭回奏恭谢。伏望圣
鉴。臣等不胜激切悚息之至。崇祯十六年二月二十
六日晚上、二十七日奉御批：“览先生每奏，朕知道了。
敬凛天威，勉法祖德。此揭奏裨益良深，并前疏著命
所司”书于殿壁、时存警戒不虚。先生每训诲至意。该
衙门知道。

### 皇清